วิภาวี ดีคาบาเลส

จ่าอากาศโทหญิง วิภาวี ดีคาบาเลส (ชื่อเล่น: เพ็ชร์ 31 กรกฎาคม พ.ศ. 2534 – ) เป็นนักกีฬาจักรยานทีมชาติไทย ผู้ได้รับรางวัลเหรียญทอง จากการแข่งจักรยานในซีเกมส์ 2013 ประเภทดาวน์ฮิลล์หญิง ที่จัดขึ้น ณ กรุงเนปยีดอ ประเทศพม่า

ประวัติ 
วันที่ 11 มิถุนายน พ.ศ. 2554 ในการแข่งขันจักรยานเสือภูเขาชิงแชมป์เอเชีย ครั้งที่ 17 ที่เมืองซูโจว ประเทศจีน วิภาวีได้รับเหรียญทองจากการแข่งประเภทดาวน์ฮิลล์ ทั่วไปหญิง

วันที่ 11 พฤษภาคม พ.ศ. 2556 ในการแข่งจักรยานเสือภูขาชิงแชมป์เอเชีย ประจำปี 2556 ที่เมืองเฉิงตู ประเทศจีน วิภาวีได้รับเหรียญเงินจากการแข่งประเภทดาวน์ฮิลล์หญิง และในวันที่ 14 ธันวาคม ของปีเดียวกันนี้ ในการแข่งขันจักรยานในซีเกมส์ 2013 ที่จัดขึ้น ณ ประเทศพม่า วิภาวีได้รับเหรียญทองจากการแข่งประเภทดาวน์ฮิลล์หญิง โดยทำเวลาได้ 2 นาที 37.707 วินาที นับเป็นความสำเร็จ หลังจากการฝึกซ้อมอย่างหนักร่วม 5 เดือน

วันที่ 26 มกราคม พ.ศ. 2557 ในการแข่งขันจักรยานเสือภูเขาชิงแชมป์ประเทศไทย ประจำปี 2557 ที่จัดขึ้น ณ อำเภอแม่สาย จังหวัดเชียงราย วิภาวีได้รับเหรียญทองจากการแข่งประเภทดาวน์ฮิลล์

วิภาวี สามารถคว้ารางวัลชนะเลิศการแข่งขันจักรยานชิงแชมป์ประเทศไทย ประเภทเสือภูเขาดาวน์ฮิลล์ ได้ถึง 10 สมัยติดต่อกัน

ชีวิตส่วนตัว 
วิภาวี ดีคาบาเลส มีบิดาชื่อ แซวัน ดีคาบาเลส ส่วนมารดาชื่อ เมตตา (คมยส) ดีคาบาเลส นอกจากนี้ วิภาวียังเป็นลูกพี่ลูกน้องกับอรเณศ ดีคาบาเลส  ซึ่งเป็นนักแสดงหญิงนางเอกภาพยนตร์คู่กรรม

เกียรติประวัติ 
 เหรียญเยาวชนชิงแชมป์เอเชีย ครั้งที่ 2
  เหรียญทองแดง - ซีเกมส์ 2009 ที่กรุงเวียงจันทน์ ประเทศลาว
  เหรียญเงิน - ชิงแชมป์เอเชีย ครั้งที่ 16
  แชมป์ - เยาวชนประเทศไทย 6 สมัย
  เหรียญทอง - กีฬาแห่งชาติ ครั้งที่ 39 ที่จังหวัดชลบุรี
  เหรียญทอง - ชิงแชมป์เอเชีย 2011 ที่เมืองซูโจว ประเทศจีน
  เหรียญทองแดง - ซีเกมส์ 2011 ที่ประเทศอินโดนีเซีย
  เหรียญเงิน - ชิงแชมป์เอเชีย ประจำปี 2556 ที่เมืองเฉิงตู ประเทศจีน
  เหรียญทอง - ซีเกมส์ 2013 ที่กรุงเนปยีดอ ประเทศพม่า
  เหรียญทอง - จักรยานเสือภูเขาชิงแชมป์ประเทศไทย ประจำปี 2557 ที่อำเภอแม่สาย จังหวัดเชียงราย

เครื่องราชอิสริยาภรณ์

อ้างอิง 

นักจักรยานชาวไทย
นักกีฬาทีมชาติไทย
นักกีฬาเหรียญเงินเอเชียนเกมส์ชาวไทย
นักกีฬาเหรียญทองซีเกมส์ชาวไทย
นักกีฬาเหรียญทองแดงซีเกมส์ชาวไทย
บุคคลจากมหาวิทยาลัยรัตนบัณฑิต
ชาวไทยเชื้อสายฟิลิปปินส์
ชาวไทยเชื้อสายจีน
ชาวไทยเชื้อสายสวิส
ชาวไทยเชื้อสายอังกฤษ
ชาวไทยเชื้อสายสเปน